**בקשה לקבלת הצעות לתפקיד תובע ויועמ"ש הועדה המקומית לתכנון ובניה מעלה חרמון**

**מכרז מס' 04/2024**

הועדה המקומית לתכנון ובניה מעלה חרמון (להלן: "**הועדה**") מתכבדת בזאת להזמין עורכי דין להגיש מועמדותם לועדת האיתור לתפקיד יועץ משפטי ותובע הועדה. עורכי הדין הממלאים אחר התנאים הקבועים במכרז זה ובנוהל הכלול בחוזר מנכ"ל משרד הפנים מס' 1/2007, אשר הוראותיו מהוות חלק בלתי נפרד מהמכרז, מוזמנים להגיש הצעתם.

יובהר, כי ההזמנה מופנית לעורכות דין ועורכי דין כאחד.

**הועדה – רקע כללי**

הועדה הינה ועדה במספר רשויות מקומיות כמשמעותה בסעיף 19 לחוק התכנון והבניה, התשכ"ה – 1965 (להלן: "**חוק התכנון והבניה**"). במרחב התכנון של הועדה ישנן חמש רשויות מקומיות (מג'דל שמס, בוקעתא, מסעדה, עין קיניא, ע'ג'ר), וכ-29,000 תושבים.

**הגדרת התפקיד**

1. יעוץ משפטי שוטף בתחום התביעה והאכיפה על פי פרק י' לחוק התכנון והבניה, התשכ"ה – 1965 ועל פי כל דין, לועדה המקומית ועובדיה בתחומי הפעילות של הועדה ולרבות ייצוג הועדה בהליכים פליליים, מעין פליליים, מנהליים, אזרחיים ואחרים. הייצוג יעשה מול ערכאות שיפוטיות ומעין שיפוטיות ומוסדות תכנון בהם ועדות ערר לתו"ב, ועדות ערר לפיצויים והיטלי השבחה וכל גורם אחר.
2. מתן חוות דעת משפטיות הקשורות לעבודת הועדה ועובדיה וכן מתן חוות דעת משפטיות בנושאים הקשורים בעבודה ובסמכויותיה של הועדה, ליווי, ייעוץ ועריכת הסכמים ומסמכים אחרים הקשורים בפעילות הועדה וכל הנלווה לכך.
3. ליווי וייעוץ לועדה בנושא גביית קנסות, גביית אגרות שהוטלו במסגרת גזר דין, טיפול בתיקי הוצל"פ ופקודות מאסר, רישום צווים בטאבו, דיווח לפיקוח הארצי, המרשם הפלילי וכל דיווח נוסף הנדרש מכח עבודתו.
4. קיום קשרי עבודה רציפים עם כל גורם רלוונטי לרבות המחלקה להנחית תובעים בפרקליטות המדינה, מזכירויות בתי המשפט השונים, משטרת ישראל.
5. השתתפות בישיבות הועדה המקומית (אחת לחודש לערך), ובנוסף לכך, נוכחות במשרדי הועדה המקומית פעם אחת בשבוע ליום עבודה מלא לצורך עבודה שוטפת מול יו"ר הוועדה, מהנדס הוועדה, מנהל תחום פיקוח, מנהלת התפעול, המפקחים, בודקי ההיתרים וכלל אנשי המקצוע בוועדה, ככל שיידרש, כמו כן, ככל שיידרש, יקרא היועמ"ש/תובע לפגישות נוספות בוועדה המקומית על פי הצורך.
6. השתתפות בפגישות נוספות על פי הצורך, בפני הועדה המחוזית, המועצה הארצית, ובכל גוף תכנון ו/או גוף מעין שיפוטי בקשר לפעילות ועבודת הועדה.
7. השירותים ינתנו על ידי המועמד באופן אישי.

**דרישות התפקיד – תנאי סף**

1. אזרחות ישראלית.
2. תואר ראשון (לכל הפחות) במשפטים
3. בעל רישיון עו"ד תקף.
4. ידע, בקיאות, וניסיון מוכח של חמש שנים לפחות בניהול הליכים בתחום התכנון והבניה לרבות הופעות בבתי משפט.
5. בוגר קורס תובעים של המחלקה להנחית תובעים בפרקליטות המדינה.
6. תנאי לתחילת העבודה כתובע הינו קבלת הסמכה מאת המחלקה להנחית תובעים בפרקליטות המדינה.
7. לא ימונה לתפקיד מי שמתקיים בו אחד מאלה:
8. הוא הורשע בעבירה שיש עמה קלון או שבית המשפט קבע שעבר עבירה שיש עמה קלון, וטרם חלפו חמש שנים מיום שנגזר דינו, או אם נגזר עליו מאסר בפועל, מיום שסיים לרצות את עונשו, לפי המאוחר.
9. הוא כיהן כחבר הועדה המקומית או כראש רשות מקומית או כחבר מועצה באחת הרשויות אשר נכללות במרחב התכנון של הועדה המקומית, וטרם חלפו שנתיים מיום שחדל או מיום שנסתיימה תקופת הכהונה של המועצה בה כיהן, לפי המאוחר.
10. הוא היה מועמד בבחירות לראשות אחת המועצות המקומיות הכלולות במרחב התכנון של הועדה המקומית, ולא הסתיימה כהונתה של אותה מועצה שלה היה מועמד.
11. עיסוקיו האחרים עלולים להעמידו במצב של ניגוד עניינים עם תפקידו כתובע הועדה.

**היקף העבודה**

1. נוכחות במשרדי הועדה לפחות פעם אחת בשבוע למשך יום שלם (8 שעות) לצורך עבודה שוטפת מול יו"ר הועדה, מהנדס הועדה, מנהלת הועדה, המפקחים, בודקי ההיתרים וכלל אנשי המקצוע בועדה.
2. מעבר לכך, ייעוץ שוטף לצוות הועדה (יו"ר, מהנדס, פקחים) באמצעות הדוא"ל והטלפון – לפי הצורך.
3. בהתאם להנחיות נשיא בית משפט השלום במחוז צפון, מתקיימים דיונים בתיקים הפליליים המתנהלים מדי יום **רביעי** בשבוע, בבית משפט השלום במסעדה בשבתו **בקצרין**.
4. להלן יפורט מספרם (בהערכה) של ההליכים השיפוטיים שהועדה צד להם, בתחומי סמכותו של היועץ המשפטי ותובע הוועדה, נכון למועד פרסום הזמנה זו:

|  |  |
| --- | --- |
| סוג ההליך | הליכים פתוחים |
| תיקי פיקוח פתוחים | 750 |
| כתבי אישום | 270 |
| הליכים אחרים (בקשות לביטול צווים) | 3 |
| צווים מנהליים (בשנה) | 40 |
| צווים שיפוטיים (בשנה) | 2 |
| הליכים בבית המשפט העליון | 0 |
| הליכים בפני בית המשפט לענינים מנהליים | 0 |
| תביעות אזרחיות לרבות בית הדין לעבודה | 2 |
| עררים בנושאי רישוי | 0 |
| עררים בנושאי השבחה (לרבות אלו שהוגשו מטעם הועדה) | 0 |
| תביעות וערעורים בנושא פיצויים לפי חוק התכנון והבניה | 0 |

**התמורה**

1. התמורה החודשית המקסימלית לא תעלה על סך של 50,000 ₪ בתוספת מע"מ (להלן: "**הסכום הבסיסי**").
2. המציע רשאי לנקוב באחוז הנחה של יעלה על 20% (עשרים אחוזים) מהסכום הבסיסי.
3. יודגש, כי הועדה אינה מתחייבת לבחור את ההצעה הנמוכה ביותר.
4. תמורה זו תשלום באופן חודשי קבוע ("**ריטיינר**") בעבור מכלול השירותים השוטפים.
5. את ההצעה יש להגיש בהתאם לנספח "ו", במעטפה סגורה, ללא סימנים מזהים.
6. יובהר, כי הפניה הינה לקבלת הצעות למתן שירותים של תובע ויועץ משפטי כנדרש לעיל, ובכל מקרה לא יתקיימו בין הועדה לבין כל מועמד שיבחרו יחסי עובד-מעביד.

**תקופת ההתקשרות**

1. תקופת ההתקשרות הינה לתקופה של שנה מיום חתימת הועדה על ההסכם כמפורט בהסכם שייחתם עם המועמד שיבחר לתפקיד. לועדה שמורה זכות הבחירה להארכת ההסכם לשתי תקופות נוספות של שנתיים כל אחת, בתנאים זהים, ובלבד שתקופת ההתקשרות הכוללת לא תעלה על חמש שנים במצטבר, כמפורט בהסכם שייחתם עם המועמד לתפקיד.
2. מועד תחילת ההתקשרות כתובע, עם מתן הסמכת היועץ המשפטי לממשלה באמצעות המחלקה להנחית תובעים בפרקליטות המדינה, שהיא תנאי להסכם.
3. לועדה שמורה הזכות להפסיק את עבודת היועץ המשפטי, התובע בהתאם לדין, בכל עת, ובתנאי שתינתן הודעה מוקדמת בהתראה של 30 ימים לפחות, כל זאת בכפוף להוראות חוזר מנכ"ל משרד הפנים מס' 1/2007.

**הליך הבחירה**

1. לאחר קביעת עמידת הצעותיהם של המציעים בתנאי הסף, תיבדק ותיבחן כל הצעה לגופה על ידי ועדת המכרזים. מבין ההצעות שעמדו בתנאי הסף, תיבחר ההצעה שתקבל את הציון הגבוה ביותר, על בסיס התבחינים (קריטריונים) הבאים:

|  |  |  |
| --- | --- | --- |
| התבחין שיבדק | נקודות | סה"כ נקודות מקסימליות |
| ניסיון במתן שירותים בתחום ייעוץ משפטי לועדה מקומית בנושאים הכלולים במכרז | 3-7 שנות ניסיון בועדה מקומית לתכנון ובניה | 10 | 20 |
| 7-10 שנות ניסיון בועדה מקומית לתכנון ובניה | 20 |
| טיפול בהליכים לפי פרק י' לחוק התכנון והבניה | ייצוג ב-1-10 תיקים בבתי משפט בשלוש (3) השנים האחרונות (2021-2024) | 10 | 20 |
| ייצוג ב-11 תיקים ומעלה בבתי משפט בשלוש (3) השנים האחרונות (2021-2024) | 20 |
| יצוג צד בועדות ערר בנושאי השבחה / ירידת ערך / פיצויים / רישוי | יצוג ב-1-10 עררים בפני ועדות ערר בשלוש (3) השנים האחרונות (2021-2024) | 5 | 10 |
| יצוג ב-11 עררים ומעלה בפני ועדות ערר בשלוש (3) השנים האחרונות (2021-2024) | 10 |
| התרשמות מהמועמד | התרשמות במסגרת ראיון ברכיבים הבאים –התרשמות כללית, כושר ביטוי, זמינות, ניסיוןבקיאות מקצועית | עד 5 נקודות לכל רכיב | 20 |
| הצעת מחיר | 30 | 30 |

**צירוף מסמכים**

1. המועמד יכלול בהצעה שתוגש את פרטיו, פרטי משרדו, ואת קורות החיים הרלוונטיים להצעה, וכן את כל הפרטים והמסמכים המעידים על אופן עמידתו בתנאי הסף. ניתן להוסיף פרטים ומסמכים אחרים, לרבות המלצות.
2. בנוסף, על המועמד למלא ולחתום על הנספחים הבאים –
3. נספח א' – תצהיר אודות ניסיון קודם
4. נספח ב' – הצהרה על עמידה בדרישות הסף
5. נספח ג' – הצהרת המשתתף אודות זכויות קנין
6. נספח ד' – הצהרה על שמירת סודיות ומניעת ניגוד ענינים

נספח ד/1 – שאלון לאיתור חשש לניגוד ענינים

1. נספח ה' – נוסח הסכם
2. נספח ו' – הצעת מחיר

**מועדים**

1. ההצעה, בליווי הנספחים הדרושים לשם הוכחת עמידה בתנאי הסף תוגש במעטפה סגורה, למשרדי הועדה המצוים ביישוב מסעדה, עד ליום 30.10.24 בשעה 12:00 לידי מנהלת הועדה הגב' רחל אהרון.
2. שאלות הבהרה יוגשו עד ליום 13.10.24 באמצעות דוא"ל rachel@mali-hermon.co.il.

 **בברכה,**

 **יעקב זהר**

 **יו"ר הוועדה**